16. ΝΟΜΟΣ υπ’ αριθ. 1370 της 25 Φεβρ./13 Απρ. 1944 (ΦΕΚ Α΄ 82) Περί ρυθμίσεως αναπηρικών ζητημάτων. Εκυρώθη δια της υπ’ αριθ. 333/1946 πραξ. Υπ. Συμβουλίου. Άρθρ.1.-1.Επιτρέπεται όπως δια κοινών αποφάσεων εκδιδομένων παρά του Προέδρου της Κυβερνήσεως, του Υπουργού των Οικονομικών και του Υπουργού της Εθνικής Αμύνης, ρυθμίζονται εκάστοτε τα ζητήματα τα αφορώντα την περίθαλψιν και την αποκατάστασιν εν γένει των αναπήρων. Προκειμένου περί αναπήρων της Χωρ/κής, του Αστυνομικού Σώματος και της Πυροσβεστικής Υπηρεσίας, εις την έκδοσιν των αποφάσεων τούτων, μετέχει και ο αρμόδιος Υπουργός. 2.Ανάπηροι υπό την έννοιαν ου παρόντος Νόμου νοούνται οι υπηρετήσαντες εις τον Στρατόν της ξηράς, θαλάσσης, αέρος και την Χωρ/κήν, ως και εις το Αστυνομικόν Σώμα και την Πυροσβεστικήν Υπηρεσίαν, εφόσον πάντες ούτοι υπέστησαν αναπηρίαν, λόγω τραύματος ή νόσου αποτόκων των κακουχιών του πολέμου, της επιστρατεύσεως ή της εν ειρήνη υπηρεσίας και έχουσιν ανάγκην περιθάλψεως. 3.Δια των κατά το εδάφ. 1 κοινών αποφάσεων, ρυθμίζονται πάτα τα ζητήματα των κατά το εδάφ. 1 αναπήρων τα σχετιζόμενα προς την παροχήν νοσοκομειακής περιθάλψεως, προς την παροχήν οικονομικής ενισχύσεως, προς την ίδρυσιν και λειτουργίαν πόρων εγκαταστάσεως, περιθάλψεως και διατροφής, ως και εστιών διατροφής, προς λήψιν μέτρων επανόδου εις την εστίαν των και γενικώς προς παν μέτρον αποσκοπούν την περίθαλψιν και αποκατάστασιν εν γένει των δεδομένων τοιαύτης αναπήρων, πλην της συνταξιοδοτήσεως αυτών, δι ην εξακολουθούσι ισχύοντες οι κείμενοι Νόμοι. 4.Δια των κατά το εδάφ. 1 κοινών αποφάσεων, ρυθμίζεται και το ζήτημα των δαπανών των απαιτουμένων δια την εκτέλεσιν των εκάστοτε λαμβανομένων μέτρων, ως και ο τρόπος εκτελέσεως και δικαιολογήσεως αυτών, παρεχομένης δια του παρόντος της εξουσιοδοτήσεως δια την ενέργειαν των πάσης φύσεως δαπανών τούτων. 5.Τα υπό του παρόντος Νόμου προβλεπόμενα μέτρα δύνανται να επεκτείνωνται δια των κοινών αποφάσεων και επί αποστράτων αξιωματικών, πασχόντων εκ φυματιώσεως βαρείας μορφής και χρηζόντων νοσοκομειακής περιθάλψεως, εφ’ όσον ούτοι νοσηλεύονται εις ιδρύματα νοσηλευτικά. 6.Δια των κοινών αποφάσεων καθορίζεται και το αρμόδιον δια την εκτέλεσιν των υπό τούτων διατασσομένων μέτρων Υπουργείον. 7.Αι κατά τον παρόντα Νόμον κοιναί αποφάσεις φέρουσιν ιδίαν αρίθμησιν. Άρθρ.2.-Η ισχύς του παρόντος συντακτικού χαρακτήρος και περιεχομένου άρχεται από της δημοσιεύσεως αυτού εις την Εφημερίδα της Κυβερνήσεως. Βλ. και Νόμ. 963/1979(ΦΕΚ Α΄ 202) τόμ. 35 σελ. 84,61. 